NUMERI 21:19 NSO51 - Ba tloga lešokeng ba tla Matana. - Bible Search BAHEBERU 8:10 SSO61SO - Haele selekane seo ke tla se - Bible Search
10Haele selekane seo ke tla se hlaba le ntlo ya Iseraele kamora ditshiu tseo, ke sona sena, ho bolela Morena: Ke tla kenya melao ya ka kelellong tsa bona, ke e ngole dipelong tsa bona; mme ke tla ba Modimo wa bona, le bona e tla ba setjhaba sa ka. 12Empa lentswe le mphihletse sephiring, tsebe ya ka ya utlwa nyenyetso ya lona. 13Yare nahanong ya ditaba le diponong tsa bosiu, ka nako eo boroko bo kgalang batho, 14tshoho le thothomelo tsa nkwela hodimo, tshisimoho ya thekesedisa masapo a ka kaofela; 15seriti sa feta pela sefahleho sa ka, mmeleng wa ka boya ba sosobana; 16sa ema, empa ka sitwa ho lemoha sebopeho sa sona; se ne se le pela mahlo a ka; ha kgutsa, mme ka utlwa lentswe le reng: 17Na ya shwang a ka loka pela Modimo na, kapa motho na o hlwekile pela Mmopi wa hae na? 18Bona, esita le bahlanka ba wona ha o ba tshepe; o bona kodi le ho mangeloi a wona; 19ho jwalo hakakang ho ba ahileng matlung a letsopa, ba hlahileng leroleng, ba ka rinngwang jwaloka ditshwele! 20Ho nka hosasa ho fihlisa mantsiboya, ba thuhakanngwa, ba timela ka ho sa feleng, ba sa lemohuwe. 21Bokgabane ba bona bo feta le bona; ba shwa, ba eso ho fihlele bohlale.